Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLIV. törvény
Paragraph Index: 103

11. Cikk (Ellenőrzés a munkáltató részéről) Az AETR Megállapodás 11. Cikkének 1. bekezdése az alábbiakban foglaltak szerint módosul: „1. A munkáltató köteles a közúti fuvarozást megfelelően szervezni, és a személyzet tagjait megfelelően betanítani, oly módon, hogy a jelen Megállapodás rendelkezéseit betarthassák.” Az AETR Megállapodás 11. Cikkének 3. bekezdése az alábbi mondatrésszel egészül ki: „…vagy ne ösztönözzön a jelen Megállapodás megszegésére.” Az AETR Megállapodás 11. Cikke az alábbi két bekezdéssel egészül ki: „4. A szállítási vállalkozás felelős a vállalkozás járművezetői által elkövetett szabálysértésekért, abban az esetben is, ha a szabálysértést egy másik Szerződő Fél területén, vagy egy olyan ország területén követték el, amely nem Szerződő Fél. A Szerződő Felek azon jogának sérelme nélkül, hogy a szállítási vállalkozásokat teljes mértékben felelősnek tartsák, a Szerződő Felek ezt a felelősséget attól tehetik függővé, hogy a szállítási vállalkozás az (1) és a (2) bekezdésben foglaltakat megsértette-e. A Szerződő Felek figyelembe vehetnek bármely bizonyítékot arra vonatkozóan, hogy a szállítási vállalkozást ésszerűen nem lehet az elkövetett jogsértésért felelősnek tekinteni. 5. A vállalkozások, a feladók, a szállítmányozók, az utazásszervezők, a fővállalkozók, az alvállalkozók és a járművezető munkaközvetítők kötelesek biztosítani, hogy a szerződésben megállapodott szállítási időbeosztás ezen Megállapodásnak megfeleljen.”

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes